Diari Oficial de la Generalitat Valenciana


Sumari del DOGV 5118, del 20-10-2005 (2005/11955)

Informació pública de la subhasta número S2005R467603007.
---------------------------------------------------------

### Dades del document

Número de DOGV
:   5118

Data del DOGV
:   20-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11347


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Informació pública de la subhasta número S2005R467603007. [2005/M11533]
  
El cap de la Dependència de Recaptació de la Delegació de l'Agència Estatal d'Administració Tributària de València fa saber:
  
Que de conformitat amb el que disposen els articles 146 i següents del Reglament General de Recaptació aprovat pel Reial Decret 1.684/1990, de 20 de desembre, havent-se dictat acords amb data 3 d'octubre de 2005 pels quals es decreta la venda dels béns embargats en procediment administratiu de constrenyiment, es disposa la venda dels béns que es detallaran a continuació, per mitjà de subhasta que se celebrarà el dia 1 desembre 2005, a les 10.00 hores en la Delegació de l'AEAT de València, carrer de Guillem de Castro, 4 (saló d'actes 2n pis) a València.
  
En compliment de l'article 146 de l'esmentat reglament, es publica el present anunci i s'avisa a les persones que desitgen participar en la subhasta del següent:
  
Primer
  
Els béns a subhastar estan afectes per les càrregues i gravàmens que figuren en la seua descripció, i que consten en l'expedient, les quals queden subsistents sense que puga aplicar-se en extingir-se el preu de la rematada.
  
Segon
  
La subhasta se suspendrà en qualsevol moment anterior a l'adjudicació dels béns, si es realitza el pagament del deute, interessos i costes del procediment.
  
Tercer
  
Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjudici que puguen participar personalment en la licitació amb postures superiors a les del sobre. Les dites ofertes, que tindran el caràcter de màximes, seran registrades en el Registre General de la Delegació de l'AEAT, i hauran d'anar acompanyades de xec conformat, estés a favor del Tresor Públic per l'import del depòsit, o del NRC justificatiu de la seua constitució telemàtica d'acord amb la Resolució 5/2002, de 17 de maig, del director general de l'Agència Estatal de l'Administració Tributària.
  
Els licitadors podran presentar ofertes a través de la pàgina web de l'Agència Tributària http://www.agenciatributaria.es/, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
Quart
  
Tot licitador haurà de constituir davant de la mesa de subhasta depòsit de garantia, en metàl·lic o xec conformat a favor del Tresor Públic, que serà d'almenys el 20% del tipus de subhasta en primera licitació.
  
Este depòsit s'ingressarà en ferm en el Tresor si els adjudicataris no satisfan el preu de la rematada, sense perjudici de les responsabilitats en què incorreran pels majors perjudicis que sobre l'import del depòsit origine la inefectividad de l'adjudicació.
  
També es podrà constituir el depòsit de garantia a través d'una entitat col·laboradora adherida per via telemàtica, associant-lo a un número de referència complet (NRC) que permet la seua identificació, d'acord amb el que establix la Resolució 5/2002, de 17 de maig (BOE 24.05.2002), del director de l'Agència Tributària.
  
Cinqué
  
En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, fixant el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 150 del Reglament General de Recaptació.
  
Sisé
  
L'adjudicatari haurà d'entregar en l'acte, o en els cinc dies següents, la diferència entre el depòsit constituït i el preu de l'adjudicació.
  
L'ingrés, en el termini establit, de la diferència entre el preu d'adjudicació i l'import del depòsit constituït, podrà realitzar-se a través d'Internet en l'adreça http://www.agenciatributaria.es/, en l'opció pagament d'impostos, pagament de liquidacions practicades per l'administració.
  
Així mateix, l'adjudicatari podrà realitzar a través d'Internet, en la direcció abans mencionada, l'ingrés de l'import total del preu d'adjudicació, la qual cosa haurà de comunicar a la mesa de subhasta, i en este cas, una vegada efectuat l'ingrés, l'Agència Tributària procedirà a alçar la retenció realitzada sobre el depòsit constituït per l'adjudicatari.
  
Seté
  
Si queden béns sense adjudicar, s'iniciarà el tràmit d'adjudicació directa, per un termini màxim de sis mesos, podent-se presentar ofertes en sobre tancat, a partir d'este moment, a la mesa de subhastes.
  
La mesa de subhasta obrirà les ofertes presentades quan acabe el termini del mes des del seu inici, podent procedir a l'adjudicació dels béns si alguna d'elles es considera suficient en este moment. En cas contrari, s'anunciarà l'extensió a un mes més per a presentació de noves ofertes, o millora de les ja existents, sense perjudici de la validesa de les ofertes presentades fins este moment i així successivament amb el límit total de sis mesos.
  
El preu mínim d'adjudicació directa serà el tipus de subhasta en primera licitació quan no s'haja considerat procedent celebrar una segona licitació; si ha existit segona licitació, no hi haurà preu mínim.
  
Així mateix es podran presentar ofertes a través de la pàgina web de l'Agència Tributària http://www.agenciatributaria.es/, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
Huité
  
L'Agència Tributària es reserva el dret a demanar l'adjudicació per a l'estat, del bé que no haguera sigut objecte de la rematada, conforme al que establix l'article 158 del Reglament General de Recaptació.
  
Nové
  
Quan es tracte de béns inscriptibles en registre públics, els licitadors es conformaran amb els títols de propietat que s'han aportat a l'expedient, sense dret a exigir-ne altres; tals títols estaran a disposició dels interessats en les oficines d'esta Dependència de Recaptació on podran ser examinats tots els dies hàbils a partir de la publicació de present anunci, fins al dia anterior al de subhasta. En cas de no estar inscrits els béns en el Registre, l'escriptura d'adjudicació és títol per mitjà del qual pot efectuar-se la immatriculació en els termes establits en l'article 199 b) de la Llei Hipotecària i en els altres casos caldrà ajustar-se al que disposa el títol VI de la dita llei
  
Deu
  
Totes les despeses i els impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues no preferents, seran per compte de l'adjudicatari.
  
Respecte a l'estat dels deutes amb la comunitat de propietaris, que puguen existir, dels habitatges o locals, l'adjudicatari exonera expressament l'AEAT a l'empara de l'article 9 de la Llei 49/1960, de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i seran càrrec d'este les despeses que queden pendents de pagament.
  
Onze
  
El procediment de constrenyiment només se suspendrà en els termes i les condicions que assenyalen els articles 135 i 136 de la Llei General Tributària.
  
En tot el no establit en este anunci caldrà ajustar-se a allò que s'ha preceptuat en les disposicions legals que regulen l'acte.
  
Targetes de transport. La normativa que regula estes targetes és fonamentalment, la Llei 16/1987, de 30 de juliol, d'Ordenació dels Transports Terrestres, el seu Reglament aprovat per Reial Decret 1.211/1990, de 28 de setembre, Orde Ministerial de 24 d'agost de 1999 i la resta de disposicions complementàries, gestionant-se a través de la Conselleria d'Obres Públiques, Urbanisme i Transports de la Generalitat Valenciana, sítia al carrer de Gregorio Gea, número 27, de València.
  
Relació de béns a subhastar
  
Subhasta número: D4525R5624769989
  
Lot núm. 03
  
Tipus de subhasta en 1a licitació: 78.517,87 €
  
Trams: 2.000,00 €
  
Depòsit: 15.703,57 €
  
Bé número 1
  
Tipus de bé: habitatge
  
Tipus de dret: ple domini
  
Localització: partida de Chacora. C/ En Projecte, 27, 46480 Chiva (València)
  
Inscripció: Registre de Chiva
  
Tom: 551 llibre: 164 de Chiva
  
Foli: 19 Finca: 24934 Inscripció: 6
  
Descripció: urbana. Habitatge protegit unifamiliar, que consta de planta baixa amb pati i pis alt i distribuïda en vestíbul, saló menjador, cuina en office, lavabo, escala amb arrancada a pis i distribuïdor a zones de servici amb eixida al pati posterior, en la planta baixa i de 4 dormitoris i bany en pis alt, siti a Chiva, partida de Chacora, amb frontera al carrer En Projecte, núm. 27.
  
Valoració: 78.517,87 €
  
Càrregues: no consten càrregues
  
Informació addicional: càrregues: embargament a favor de la Tresoreria de la Seguretat Social, cancel·lat segons escrit anterior creditor de data 11.11.2003. Informació addicional: habitatge de protecció oficial, taxat en el valor màxim legal.
  
Lot núm. 06
  
Tipus de subhasta en 1a licitació: 75.900,00 €
  
Trams: 2.000,00 €
  
Depòsit: 15.180,00 €
  
Bé número 1
  
Tipus de bé: habitatge
  
Tipus de dret: ple domini
  
Localització: Urbanització Monte Tesoro, 4, 5
  
46263 Turís (València)
  
Inscripció: Registre número 1 de Chiva
  
Tom: 607 llibre: 92 de Turís
  
Foli: 170 Finca: 13690 Inscripció: 3
  
Descripció: rústica: 10 àrees 50 centiàrees, o siga, una fanecada, un quartó i tres braces, terra secà vinya, en terme de Turís, partida de Molló Blanc; limita: nord: carretera de Pavía; sud, Antonio Espinar Herrera; est, Ángel S. Alas Rodrigo; oest, Manuel Soto Galdón. Sense càrregues. José Ribes Marqués, ven a Antonio López Ramírez, major d'edat, electricista, casat amb Francisca Jiménez Moreno, amb caràcter presumptivament de guanys, per títol de compravenda. Escriptura atorgada el 27 de febrer de 1981 davant del notari de Montroy José María Goerlich Palau.
  
Valoració: 75.900,00 €
  
Càrregues: no consten càrregues
  
Informació addicional: càrregues: embargament a favor de la Tresoreria de la Seguretat Socuakm cancel·lada segons escrit anterior creditor a data 18.05.2005. Informació addicional: s'executen els embargaments lletres A, C i E. Habitatge unifamiliar en Urbanització Monte Tesoro 4-5, Turís.
  
València, 3 d'octubre de 2005.- El cap de la Dependència Regional de Recaptació: Manuel Cabrera Pardo.